Վարչությունը ճշգրտում է ամենամյա առաջնահերթ իրականացման ենթակա հակահեղեղային միջոցառումներն ու մշակում դրանց նախագծանախահաշվային փաստաթղթերի տեխնիկական բնութագրերը: Ափապաշտպան աշխատանքների իրականացման ու դրանց ընդունման փուլերում վարչությունը համագործակցում է նախարարության «Գյուղատնտեսական ծրագրերի իրականացման գրասենյակ» պետական հիմնարկի հետ, կարծիքներ է նախապատրաստում հողերի ժամանակավոր սխեմաներում նախատեսվող փոփոխությունների, բնակավայրերի գլխավոր հատակագծերի մշակման առաջադրանքների, հողային հարաբերությունների հետ առնչվող այլ փաստաթղթերի ու հարցերի վերաբերյալ, մասնակցում է միջգերատեսչական մի շարք հանձնաժողովների ու աշխատանքային խմբերի աշխատանքներին։